**Πέντε ασθενείς, ανάμεσα τους δύο νεογέννητα, μεταφέρθηκαν από Κω και Ρόδο στο Ηράκλειο, με αεροσκάφος της ΠΑ**

Μία 52χρονη με μηνιγγίτιδα, διασωληνωμένη, μία 62χρονη πολυτραυματία και μία 69χρονη ύστερα από χειρουργείο, παρέλαβε χθες το απόγευμα αεροσκάφος C-27j από την Κω και ακολούθως προσγειώθηκε στη Ρόδο απ΄ όπου παρέλαβε δύο νεογέννητα αγοράκια, τα οποία παρουσίαζαν, το ένα δύσπνοια και το άλλο αναπνευστική δυσχέρεια σε διασωλήνωση. Το αεροσκάφος προσγειώθηκε στο Ηράκλειο της Κρήτης, απ' όπου οι ασθενείς παρελήφθησαν από ασθενοφόρα του ΕΚΑΒ και μεταφέρθηκαν στο νοσοκομείο.